**НАРОДНО ЧИТАЛИЩЕ “ХРИСТО БОТЕВ-1907”-ГР.НОВИ ИСКЪР, КВ.КУРИЛО, УЛ. “ИСКЪРСКО ДЕФИЛЕ “ № 277 ;**

**ТЕЛ. 02 991 62 27; 0879 29 78 41 ; e-mail; hristobotev1907@abv.bg**

**ОТЧЕТ ЗА ДЕЙНОСТТА**

**НА ЧИТАЛИЩЕТО ПРЕЗ 2019 ГОДИНА**

Читалище “Хр.Ботев” гр.Нови Искър ,кв. Курило обслужва жителите на кв.Курило , които са над 6 000 души .

Читалището е единствен културен център в квартала. С културно-масовата си работа и художествена самодейност привлича населението на гр.Нови Искър.

Една от основните дейности на читалището е **библиотечната**.

Библиотеката разполага със 18 040 тома литература.

Регистрирана е в регистъра на обществени библиотеки под № 2426 Помещава се в стара сграда , на която е направен частичен ремонт. Няма закупен софтуер. Има 5 компютри и принтер. Обслужва се от един библиотекар.

За 2019 г. има следните резултати:

Посещения -3 142 ; читатели -197 ; ново набавени книги 184 бр.;

дарения – 10 книги ;библиотечни мероприятия -17 бр.включващи литературни четения ;обсъждания ; викторини ; срещи с писатели и др.

заета библиотечна литература - 3 502 тома ;

справочно библиографска дейност- 310 бр.устни справки.

Друга съществена част от нашата работа е **художествената самодейност**. През тази година продължиха работа всички школи и състави.

**Школата по пиано** с преподавател Василка Върбанова има постоянни 29 ученика. В своята дългогодишна работа г-жа Върбанова показва постоянство , качества и умения да работи с деца и да ги задържа за дълъг период от време. Има приети деца в музикалното училище , в Котел , Широка лъка и НАТФИЗ.

През годината школата взе участие в редица мероприятия на читалището.

**Школа по изобразително изкуство** с преподавател Елена Хаджистоянова има 20 деца. Школата активно участва в дейността ни като подготвя изложби за бележити дати и годишнини в читалището и в район Нови Искър. Участва в детски национален пленер в гр.Пещера.

Продължава своята дейност школата по **английски език** под ръководството на Ангелина Цветкова. В нея се обучават над 37 ученици.

Разделени в 6 групи по възраст и степен на обучение. Има постоянство и добра успеваемост на школата.

В началото на м.ноември започна **Курс по ментална аритметика**

с преподавател Венера Калева. Има голям интерес сред подрастващите.

**Детско ателие по приложни изкуства** с преподавател Мирослава Вахрам. Има 8 участници. Проблем се оказва обучението на начален курс до 16.30 ч. ,защото децата желаят да участват в няколко школи . Налага се да избират поради невъзможността да се вместят в часовете.

**Школата по джаз и поп пеене** с ръководител Ева Шуманова работи до м.май. Децата започнаха подготовка за кандидатстване и преустановиха занимания.

**Школа по таекуон до** с ръководител Станимир Орлев работи в две групи с над 30 деца.Двете групи са в читалището . Прави впечатление дисциплината и отличната работа на ръководителя и бързите постижения на школата на районни и национални турнири.

**Детски танцов състав „Искрица“** работи под ръководството на Николай Спасов**-**младо момче с много желание и хъс за работа. За кратък период от време се подготвиха и взеха участие в Пъстър ,шарен Великден , събор на квартала и годишен и коледен концерт . Групата наброява 24 деца.

Сформира се **средношколска група по танци към танцов състав** **„Искрица“** от 12 ученици между 5 и 8 клас , които вече имат готова програма и предстоят първите им изяви.

**Мъжката група за изворен фолклор и женска вокална група “Омайни гласове”** работят под ръководство на Елена Божкова – солистка на Мистерия на българските гласове. Мъжката група наброява 10 мъже , женската – 18 жени. Участват на събори ,фестивали ,концерти. Взеха участие в събора на квартала;МФ фестивал ”Нишавски хоровод” гр.Драгоман ; МФФ „Шопски наниз“ Костинброд , Първи национален фестивал „Сеславска пролет“ , МФФ в гр.Дуръс – Албания ; Дни на българската култура в Нормандия – Франция.

**Ансамбъл за народни песни и танци „Нови Искър“ ,гр.Нови Искър** с гл.худ.ръководител Христо Иванов и хореограф Валери Гаганелов работи много усилено от м.февруари 2019 г. с 45 човека . Те са в усилена подготовка за честване на 45 годишен юбилей.

Взе участие в събора на квартала, Празника на кв.Кумарица , годишния и коледен концерт на читалището . Участва в Дни на българската култура в Нормандия – Франция.

**Клуба по** **народни танци “Искърци**” с ръководител Нели Гаганелова . работи до м.май . В дните понеделник и сряда те посещаваха школата.От м.октомври се сформира нова група по танци „Хоп троп „ с преподавател Маргарита Георгиева.

**Пенсионерски клуб** ”Приятели”,макар ,че имат свой клуб са наши членове и съвместно провеждаме Бабин ден ,8 март ,първа пролет , лден на християнското семейство ,екскурзии ,здравни беседи и др..

Като културен институт на територията на града проведохме и богата **културна дейност**. През 2019 г. са проведени 39 мероприятия съвместно със 170 СУ“Васил Левски“ , клуб“Приятели“ и БЧК. Мероприятията са от културния календар -бабин ден с клуб “Приятели”, 1 март- със самодейците, 8 март- със жените от квартала , ден на славянската писменост съвместно със 170 СОУ; Събора на квартала ; лектория “Изкуство”,ден на християнското семейство , ден на народните будители и др.

За седма поредна година проведохме “Пъстър Великден”- празник за деца и възрастни , който ни запознава с традициите за Великден и начина на боядисване на яйца. Проведе се в сградата на читалището . С активното участие на школата по изобразително изкуство с преподавател Елена Хаджистоянова и детското ателие по приложни изкуства с ръководител Мирослава Вахрам се направиха много интересни великденски украси и се боядисаха яйца.

Културните мероприятия включват посещения на циркови представления ,концерти ,срещи ,лектории и др.

Създадохме добри контакти с театрите , но липсата на отопление спира нашата съвместна дейност. Самодейните колективи имат над 30 участия през 2019 г. на регионално ,национално и международно ниво.

В последните години работим много активно с БЧК и социални грижи като раздаваме помощи по линия на Европейския съюз на различни групи от целия район „Нови Искър“. Провеждаме здравни беседи , издирваме и подпомагаме крайно нуждаещи се от квартала. Подписваме и подпечатваме документи на хора с увреждания за еднократна помощ.

Продължаваме своята работа по събиране на материали за **родния край**. Целта ни е да съберем материали и след обобщаване на събраното да издадем книга. В нея ще бъдат включени описания на обичаи,легенди за местности в квартала , песни и разкази характерни за гр.Нови Искър.

**Материалната база** на читалището е в задоволително състояние.

През последните години частично ремонтирахме втория етаж на читалището.

Сериозни проблеми ни създава :

**1. Канализация и водопровод- в момента работи само една тоалетна, а канализацията на киносалона е запушена .**

**Належащ е спешен ремонт, поради изгниването на водопроводните тръби и необходимостта да се пуснат всички тоалетни в действие поради предписание на ХЕИ .**

**2. Саниране на останалата част от сградата на читалището за да бъде по ефективно отоплението , което е недостатъчно.**

**3. Изграждане на отоплителна инсталация в киносалона за да се използва целогодишно.**

Надяваме се през периода 2020/2021г. читалището да бъде включено за цялостен ремонт и саниране.

ЧИТАЛИЩЕ „ ХРИСТО БОТЕВ-1907“

ГР.НОВИ ИСКЪР , КВ.КУРИЛО